Държавен вестник, бр. 56, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  56
1.2. Предписания за опазване на:
1.2.1. Територията на единичната недвижима 
културна ценност:
1.2.1.1. За сградата:
1. Изисква се консервация, реставрация, адап­
тация и експониране на обекта. Да се възстанови 
автентичният облик на сградата по съхранената 
архивна документация и по детайли от място. Да 
се използват техники и технологии, материали, 
детайли, обработка, цветове и др., идентични на 
оригиналните, включително да се използва анало­
гична на първоначалната мазилка и оцветяване, да 
се възстановят нарушени и заличени елементи от 
декоративните пластики – прозоречни обрамчва­
ния, фасадни пана, корнизи и др. Да се премахнат 
по-късно поставените решетки пред автентичните 
дървени прозорци, както и всички технически 
елементи и инсталации, монтирани по фасади­
те – климатични тела, окабеляване и улично 
осветление. При ремонтни дейности на покрива 
да се съхрани конфигурацията и височината му. 
При необходимост от подмяна на оригиналната 
дървена дограма с нова се допуска използване на 
дървена дограма със стъклопакет при спазване на 
оригиналното местоположение, форма, размери, 
членение, дебелини на шпросите и др.
2. Не се допуска надстрояване и пристрояване 
на съществуващата сграда. Допуска се единствено 
възстановяване на първоначалната обемно-прос­
транствена композиция на сградата по съхранената 
архивна документация. По отношение на облика 
архитектурното оформяне на възстановения обем 
да бъде в хармония с облика на сградата НКЦ.
3. Допуска се цялостна преработка на елек­
трическата, водопроводната и канализационната 
инсталация на обекта, както и изграждане на 
други инсталации съобразно функционалните 
потребности на сградата. Те следва да бъдат 
изградени по начин, който не компрометира 
стойността на обекта. Не се допуска монтиране 
по фасадите и покрива на ЕНКЦ на елементи на 
технически съоръжения, инсталации и рекламни 
елементи, с изключение на художествено осветле­
ние и информационни табели според функциите 
на сградата, изготвени и съгласувани по единен 
проект. Всички технически елементи да се из­
веждат и монтират така, че да не компрометират 
цялостния облик на НКЦ. Видовете, размерите, 
материалите, оформянето, детайлите, оцветява­
нето, както и местата и начините на закрепване 
на елементите на техническите съоръжения и 
инсталации да бъдат съобразени с облика на 
обекта, да не създават условия за разрушаване 
на автентичната материална субстанция и да не 
пречат на неговото експониране.
1.2.1.2. За двора:
1. Изисква се премахване на функцията на 
паркинг. Допуска се обособяването само на пар­
коместа, необходими за функцията на сградата, 
но не повече от 6 бр.
2. Изисква се благоустрояване и озеленяване 
на двора с характерни за града видове. Допуска 
се засаждане на нова дървесна, храстова, тревна 
и цветна растителност. Допуска се разполагане 
на елементи на градинско обзавеждане: беседка, 
пейки, чешма и др., както и изграждане на худо­
жествено и функционално осветление.
3. Изисква се ограждането на имота и пор­
тите да бъдат съобразени със стилистиката на 
сградата НКЦ. 
4. Допуска се ново строителство на сграда на 
допълващото застрояване в североизточния ъгъл 
на имота при съобразяване със стилистиката на 
сградата на основното застрояване. 
5. Не се допуска разполагането на премества­
еми обекти и площадки с контейнери за отпадъци 
в границите на НКЦ. 
Всички строителни, ремонтни и други намеси 
се доказват с проекти, съгласувани по реда на 
действащата нормативна уредба в областта на 
опазването на недвижимото културно наследство.
1.2.3. Предписания за опазване на охранител­
ната зона на ЕНКЦ: 
В границите на охранителната зона на НКЦ 
не се допуска разполагането на преместваеми 
обекти и площадки с контейнери за отпадъци.
1.2.4. Общи предписания и препоръки:
След приключване на процедурата по дек­
лариране на обекта определените граници и 
предписания за опазване на територията на 
недвижимата културна ценност и на охранител­
ната є зона следва да бъдат отразени в общите и 
подробните устройствени планове на населеното 
място съгласно изискванията на чл. 79, ал. 6 от 
ЗКН. 
Обектът да бъде отразен в кадастралната карта 
съгласно Наредба № РД-02-20-5 от 15.12.2016 г. за 
съдържанието, създаването и поддържането на 
кадастралната карта и кадастралните регистри 
(ДВ, бр. 4 от 2017 г.). Район „Средец“, СО, следва 
да уведоми заинтересованите лица.
2. Основни съображения за издаване на акта
В писма на НИНКН с вх. № 33-00-978/
30.11.2022 г. и вх. № 33-00-887/5.07.2023 г. ведно 
с приложенията към тях са посочени следните 
мотиви за предложението:
Обектът притежава научна и културна стойност 
като представител на жилищното строителство 
от периода на 20-те години на XX век. Обектът е 
един от малкото съхранени по мащаб и структура 
представители на застрояване на централната 
градска територия от началото на века. Свиде­
телства за естетика на сецесиона в България в 
началото на века.
Сградата е с до голяма степен съхранена 
материална и образна автентичност, особено по 
отношение на външния си облик. Запазени са 
декоративни пластики по фасада и оригиналната 
дървена дограма.
Реализираните по-късни намеси по обекта не 
се отразяват на възприемането на сградата откъм 
уличния фронт. Обектът е в задоволително тех­
ническо състояние, основно занемарен и овехтял. 
Намесите са частично обратими.
Сградата е важен елемент в градоустройстве­
ната среда поради своето специфично разположе­
ние в централната градска част, непосредствена 
близост до Народен театър „Иван Вазов“. Обек­
тът притежава обществена и градоустройствена 
значимост в оформянето на квартала и уличния 
фронт. Необходимо е да се запази и възстанови 
средата на обекта, която към момента е силно 
компрометирана.